Акматов Кубанычбек
Акматов Кубанычбек (10.11.1940-30.12.2016 ж., Коргон-Төбө айылы) - коомдук ишмер, биология илимдеринин кандидаты (1973).

Жалал-Абад зоотехникумун (1961), Кыргыз айыл чарба институтун бүткөн (1969).
Советтик Армиянын катарында кызмат өтөгөн (1962-65).
 1956-58-жылдары жардамчы чабан, 
 1969-70-жылдары Сокулук районунун «Аламүдүн» канааттуулар фабрикасында башкы ветеринары, 
 1970-76-жылдары Кыргыз илим изилдөө мал-чарба институтунун илимий кызматкери, ага илимий кызматкери, 
 1976-83-жылдары Алай районунун айыл-чарба башкармасынын начальниги, 
 1983-87-жылдары Ноокат районунун партиялык комитетинин 2-катчысы, 
 1987-90-жылдары Эл депутаттарынын Ала-Бука райондук кеңешинин төрагасы, 
 1990-1991-жылдары «Бирлик» совхозунун директору, 
 1991-94-жылдары Чаткал райондук мамлекеттик администрациясынын башчысы-акими, 
 1994-1996-жылдары Жалал-Абад мамлекеттик университетинин проректору болуп иштеген.
 1996-жылдан «Токой, бак-чарба» кафедрасынын кафедра башчысы.
Райондук, облустук кеңештин 2 жолку депутаты болгон.
 2000-жылы пенсияга чыккан.
 2016-жылы каза болгон.

Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Чаткал району
Инсандар